   ڪراچي (ويب ڊيسڪ) اڳوڻي ٽيسٽ ڪرڪيٽر ۽ ڪمينٽريٽر رميز راجا چيو آهي ته عابد علي جي اننگز ڏسي جاويد ميانداد جي ياد تازي ٿي وئي. خانگي ٽي وي چئنل سان ڳالهائيندي رميز راجا جو چوڻ هو ته پاڪستان ڪراچي ٽيسٽ ۾ واپس اچي ويو آهي پر ٽيم تي تبصرو ڪرڻ خطري کان خالي ناهي، اها ٽيم ڪنهن به وقت ڪنهن به شئي کي غلط ثابت ڪري سگهي ٿي. هن چيو ته پاڪستان ٻه سيشن ايترو خراب کيڏندو آهي جو ميچ هٿن مان نڪرندي نظر ايندي آهي، پوءِ ان ئي ميچ ۾ واپسي ڪندو آهي، پاڪستان هڪ غير مستقل مزاج ٽيم آهي. اڳوڻي ڪرڪيٽر وڌيڪ چيو ته عابد علي جي راند ڏسي جاويد ميانداد جي ياد اچي وئي، اوپنر ڏکئي وقت ۾ وڏي اننگز کيڏي آهي.